open-index/open-wikipedia-markdown huggingface dataset:
जोरावरसिंह बारहठ

**जोरावरसिंह बारहठ** (१२ सितम्बर १८८३ - १७ अक्टूबर १९३९)  एक भारत के एक स्वतंत्रता सेनानी एवं क्रान्तिकारी थे। उनके भाई केसरी सिंह बारहठ और उनके भतीजे 
 प्रतापसिंह बारहठ भी महान क्रांतिकारी थे। उन्होंने महलों का वैभव त्यागकर स्वाधीनता के लिए सशस्त्र आंदोलन को चुना। 

जोरावर सिंह बारहठ का जन्म 12 सितम्बर 1883 को उदयपुर में हुआ। इनका पैतृक गांव भीलवाड़ा की शाहपुरा तहसील का देवखेड़ा है। उनके पिता कृष्ण सिंह बारहठ इतिहासकार साहित्यकार थे। उनके बड़े भाई केसरी सिंह बारहठ देशभक्त, क्रांतिकारी विचारक थे। इतिहास-वेत्ता किशोर सिंह भी उनके भाई थे।

जोरावर सिंह की प्रारंभिक शिक्षा उदयपुर और उच्च शिक्षा जोधपुर में हुई। उनका विवाह कोटा रियासत के ठिकाने अतरालिया के चारण ठाकुर तख्तसिंह की बेटी अनोप कंवर से हुआ। उनका मन वैवाहिक जीवन में नहीं रमा। उन्होंने क्रांति पथ चुना और स्वाधीनता आंदोलन में सक्रिय भूमिका निभाई।

जोधपुर में उनका सम्पर्क प्रसिद्ध क्रांतिकारी भाई बालमुकुन्द से हुआ जो राजकुमारों के शिक्षक थे और जिन्हें दिल्ली षड्यन्त्र के अभियोग में फांसी हुई थी। देश की स्वतंत्रता के लिए धन जुटाने के उद्देश्य से की गयी आरा (बिहार) के निमाज के महन्त की हत्या और लूट में जोरावर भी सम्मिलित थे। रासबिहारी बोस ने लार्ड हार्डिंग्ज बम कांड की योजना को मूर्तरूप देने के लिए जोरावरसिंह और प्रतापसिंह को बम फेंकने की जिम्मेदारी सौंपी। 23 दिसंबर, 1912 को वायसराय लार्ड हार्डिंग्ज का जुलूस दिल्ली के चांदनी चौक से गुजर रहा था। भारी सुरक्षा के बीच वायसराय हाथी पर सवार था।  चांदनी चौक स्थित पंजाब नेशनल बैंक भवन की छत पर भीड़ में जोरावर सिंह और प्रतापसिंह और बसन्त कुमार विश्वास (बंगाल) थे। जैसे ही जुलूस सामने से गुजरा, जोरावरसिंह ने हार्डिंग्ज पर बम फेंका, लेकिन पास खड़ी महिला के हाथ से टकरा जाने से निशाना चूक गया और हार्डिंग्ज बच गया। छत्ररक्षक महावीर सिंह मारा गया।

आजादी के आंदोलन की इस महत्वपूर्ण घटना ने ब्रिटिश साम्राज्य की चूलें हिला दी थी। जोरावर सिंह प्रतापसिंह वहां से सुरक्षित निकल कर कोटा-बूंदी के बीहड़ जंगलो में आ गए। इसके बाद जोरावरसिंह मध्य प्रदेश के करंडिया एकलगढ़ (मन्दसौर) में साधु अमरदास बैरागी के नाम से रहे। वे कभी-कभार गुप्त रूप से अपने परिजनों से मिलते थे। उनके कोई सन्तान नहीं थी। जोरावर सिंह को वर्ष 1903 से 1939 तक 36 वर्ष की अवधि में अंग्रेज सरकार गिरफ्तार नहीं कर सकी। 17 अक्टूबर, 1939 में उनका देहावसान हुआ। एकल-गढ़ (मप्र) में उनका स्मारक है।

इनका देहवासन 19420में huva 

## सन्दर्भ

## इन्हें&nbsp;भी&nbsp;देखें
*केसरी सिंह बारहठ
*प्रतापसिंह बारहठ

## बाहरी&nbsp;कड़ियाँ
*जोरावरसिंह बारहठ

श्रेणी:भारतीय स्वतंत्रता सेनानी
श्रेणी:भारतीय क्रांतिकारी
श्रेणी:चारण
दावलेश्वरम

**दावलेश्वरम नगर** आंध्र प्रदेश राज्य में पूर्वी गोदावरी जिले में स्थित है। गोदावरी नदी के मुहाने पर स्थित दावलेश्वरम में 3.2 किमी लंबा बाँध है। जिससे निकली नहरें चार लाख हेक्टेयर क्षेत्र की सिंचाई करती हैं।

## कृषि
इस कृषि प्रधान नगर को घेरे हुए चावल के खेत, बग़ीचे और गाँव इस डेल्टा में बिखरे हैं।

## जनसंख्या
2001 की जनगणना के अनुसार दावलेश्वरम की जनसंख्या 37,222 है।

श्रेणी:आन्ध्र प्रदेश के नगर
श्रेणी:गोदावरी नदी पर बाँध
प्रतिदर्श समष्टि

प्रायिकता सिद्धांत में **प्रतिदर्श समष्टि** किसी यादृच्छिक परीक्षण के सभी संभावित परिणामों का समुच्चय होता है, जिसे अमूमन संकेत S,\ \Omega अथवा U द्वारा प्रकट किया जाता है। उदाहरणार्थ, एक सिक्के को उछालने के परीक्षण पर विचार करें। इस परीक्षण का प्रतिदर्श समष्टि \{ चित्त, पट् \} है। दो सिक्कों को उछालने के परीक्षण के लिए प्रतिदर्श समष्टि \{ ( चित्त, चित्त), (चित्त, पट्), (पट्, चित्त), (पट्, पट् ) \} होगा। एक छःमुखी पासा फेकनें के लिए प्रतिदर्श समष्टि \{ 1, 2, 3, 4, 5, 6 \} है। कुछ परीक्षणों के लिए दो या दो से अधिक संभाव्य प्रतिदर्श समष्टि हो सकते हैं। उदाहरणार्थ, अगर ताश के ५२ पत्तों की एक भली-भाँति फेंटी हुई गड्डी में से एक पत्ता निकाला जाये, तो एक संभावित प्रतिदर्श समष्टि सभी रैंकों (इक्का से बादशाह तक) का समूह, जबकि एक अन्य किसी पत्ते का सूट (ईंट, चिड़ी, पान या हुकुम) हो सकता है।

श्रेणी:प्रायिकता सिद्धांत
गिलूण्ड

**गिलूण्ड** 
गिलूण्ड राजसमन्द ज़िले का एक गाँव है जो बनास नदी के किनारे स्थित ताम्रयुगीन सभ्यता का प्रमुख केन्द्र है। गिलूंड मे स्थित मोडिया मंगरी सोने चांदी के लिए प्रसिद्ध है! 

श्रेणी:राजसमन्द ज़िले में पर्यटन आकर्षण
श्रेणी:राजस्थान के गाँव
यँहा आहड़ संस्कृति का प्रसार था
यँहा के चित्रों पर ज्यामितीय अलंकरण मिलता है
फोर्ड के बोल्डविन

**फोर्ड के बोल्डविन** (कभी-कभी सिर्फ **बोल्डविन** 1125 - 19 नवम्बर 1190) 1185 से लेकर 1190 के बीच कैंटबरी के आर्कबिशप थे। एक पादरी के बेटे, बोल्डविन ने बोलोन्या, इटली में कैनन कानून और धर्मशास्त्र का अध्ययन किया और इंग्लैंड वापस लौटने व एक्सॅटर के बिशप का उत्तरोत्तर पद ग्रहण करने से पहले पोप यूजीन तृतीय के भतीजे के लिए अनुशिक्षक का कार्य किया। बोल्डविन की मृत्यु क्रूसेड में भाग लेते हुए पवित्र भूमि (ईसाई धर्म के अनुसार वर्तमान जॉर्डन नदी और भूमध्य सागर के बीच का संपूर्ण क्षेत्र) में हुई। बोल्डविन के अपने पादरी के साथ लंबे समय तक चले विवाद के कारण एक कालक्रमक ने इनका विवरण एक ऎसे व्यक्तित्व के रूप में की जिसने ईसाई धर्म को सलाउद्दीन से भी अधिक क्षति पहुँचाई थी।

## सन्दर्भ

## ग्रंथवृत्त
* 
* 
* 

श्रेणी:कैंटबरी के आर्कबिशप
श्रेणी:निधन वर्ष अनुपलब्ध
एक्सेस पॉइंट

***एक्सेस पॉइंट***

एक्सेस पॉइंट[access point]=यह वायरलैस हार्डवेयर कनेक्शन उपकरण है, जो तार लगे हुए नेटवर्क से जुडकर वायरलैस ऑपरेशन का निर्माण करता है!

श्रेणी:कंप्यूटर घटक
राजस्थान के स्वतंत्रता सेनानी

राजस्थान के स्वतंत्रता सेनानी

## सन्दर्भ


## बाहरी कड़ियाँ

*
वायरलेस ऍप्लिकेशन प्रोटोकॉल

**वायरलेस ऍप्लिकेशन प्रोटोकॉल** (इसे वायरलैस इंटरनेट, वायरलैस वेब ओर मोबाइल वेब के नाम से जाना जाता है), इस फीचर से जुडे फोन में एक खास तरह का मिनी-ब्राउजर सॉफ्टवेयर होता है, जिसके द्वारा इंटरनेट पर विभिन्न सेवाओं के लिए नेविगेशन संभव है।

## बाहरी कड़ियाँ
* ओपन मोबाइल एलायंस

श्रेणी:इंटरनेट प्रोटोकॉल
श्रेणी:मोबाइल दूरसंचार मानक
साइमन हॅकिन

**साइमन हॅकिन** एक ब्रिटिश विद्युत (इलेक्ट्रिकल) इंजीनियर हैं, जो अपने रडार व संचार में अनुप्रयोगों की प्रमुखता वाले अनुकूली संकेत प्रसंस्करण संबंधित अग्रणी कार्य के लिए विख्यात हैं।

## शिक्षा व अनुसंधान
इन्होंने अपनी बी॰एस॰सी, पीएच॰डी॰, व डी॰एस॰सी॰ इंग्लैंड की यूनिवर्सिटी ऑफ बर्मिंघम से इलेक्ट्रिकल इंजीनियरिंग में प्राप्त की। 1980 के दशक के मध्य में, इन्होंने अपने शोध के प्रयास का बल, उस समय पुनः उभर रही, तंत्रिका संगणना की दिशा में स्थानांतरित करा था।

## पुरस्कार और सम्मान
* रॉयल सोसाइटी ऑफ कनाडा के फैलो
* इंस्टिट्यूट ऑफ इलेक्ट्रिकल एण्ड इलेक्ट्रॉनिक्स इंजीनियर्स के फैलो
* इंटरनेशनल यूनियन ऑफ रेडियो साइंस से हेनरी बुकर गोल्ड मेडल
* स्विस फेडरल इंस्टीट्यूट ऑफ टैक्नोलॉजी, ज़्यूरिख़, स्विट्ज़रलैंड, से तकनीकी विज्ञान के मानद डॉक्टर उपाधि

## सन्दर्भ

## बाहरी कड़ियाँ
* साइमन हॅकिन की प्रयोगशाला (लैब)

श्रेणी:जीवित लोग
श्रेणी:विद्युत इंजीनियरिंग शैक्षिक
गर्भ काल

**गर्भ काल** या **हमल अवधि** जंतु जगत की मादा का गर्भ धारण से लेकर शिशु को जन्म देने की अवधि को कहते हैं। यह अवधि हर प्राणी के लिए अलग-अलग होती है।
## अवधि

अधिकांश प्रजातियों के लिए, जन्म से पहले भ्रूण कितना बढ़ता है वह गर्भ काल की लंबाई निर्धारित करता है। छोटी प्रजातियों का गर्भ काल सामान्य रूप से बड़े जानवरों की तुलना में छोटी अवधि का होता है। उदाहरण के लिए, एक हाथी का गर्भ काल 624 दिन का होता है, जबकि एक बिल्ली का गर्भ काल सामान्य रूप से 58-65 दिन का होता है। हालांकि, सभी जातियों के लिए भ्रूण का बढ़ना गर्भ काल की लंबाई को निर्धारित नहीं करता है। जो जातियाँ प्रजनन काल में ही प्रजनन करते हैं, साधारणतय: साल के उसी समय बच्चे जनते हैं जब भोजन की प्रचुरता हो।
विभिन्न अन्य कारक भी गर्भ की अवधि निर्धारित करने में कार्यरत हो सकते हैं। मनुष्यों में, नर भ्रूण सामान्य रूप से मादा भ्रूण से कई दिन अधिक गर्भ में रहते हैं और यदि गर्भ में जुड़वा या अधिक बच्चे हों तो गर्भ काल की अवधि घट सकती है। नस्ल भी गर्भ काल को घटा बढ़ा सकती है। कुत्तों में गर्भ काल और कम शावक पैदा होने के बीच एक सकारात्मक संबंध होता है। शेरनी का गर्भ काल 110 दिनो का होता हैं।
ऊट का गर्भकाल 400 दिन का होता है
Bakri ka gharvhkal 150 din ka hota hai
अल्बर्टोसौरस

***अल्बर्टोसौरस*** (, अर्थात् "अलबर्ट छिपकली")
महमूदाबाद

**महमूदाबाद** (Mahmudabad) या **महमूदाबाद अवध** (Mahmudabad Awadh) भारत के उत्तर प्रदेश राज्य के सीतापुर ज़िले में स्थित एक नगर है। यह इसी नाम की तहसील का मुख्यालय भी है।

## विवरण
महमूदाबाद तहसील शहर मंडल का मुख्य शहर है, जिसमें लगभग 66 गाँव  आते हैं। जबकि जिले का मुख्य शहर सीतापुर है जो लगभग 70 किलोमीटर दूर है और राज्य का मुख्यालय लखनऊ 52 किमी दूर है। महमूदाबाद उत्तर प्रदेश के सभी शहरों और कस्बों से सड़क मार्ग से अच्छी तरह से जुड़ा हुआ है। जबकि लखनऊ में स्थित अमौसी हवाई अड्डा 70 किमी की दूरी के आसपास स्थित हैं, और महमूदाबाद अवध में एक रेलवे स्टेशन है, इसके अलावा गुंडागोपाल ऐश, सिधौली और अटरिया रेलवे स्टेशन हैं निकटतम रेलवे स्टेशन जो लगभग 3 से 32 किमी की दूरी पर हैं, और दिल्ली से बिहार जाने वाली कुछ ट्रेनें इस स्टेशन पर रुकती हैं।

## धार्मिक स्थल
महमूदाबाद के विविध धार्मिक स्थलों में माता संकटा देेवी धाम, श्री परमहंस बाबा मन्दिर और नगर के मुुख्य चौराहे पर स्थित श्री संकटमोचन हनुुुमान मन्दिर दर्शनीय हैं। मां संकटा देेवी धाम का  भव्य वार्षिक चैैत्र मेला  प्रसिद्ध और दर्शनीय है। साथ ही शिया मुसलमानों की आस्था के प्रतीक कर्बला की मीनारें भी भव्य और शानदार हैं। 

## संस्कृति
शिक्षा और धार्मिक समृद्धि के साथ साथ महमूदाबाद की एक सांस्कृतिक विरासत है। मज़हबी कट्टरता से परे महमूदाबाद की गंगा-जमुनी तहज़ीब क़ाबिल-ए-तारीफ़ है।

## आवागमन
महमूदाबाद एक रेलवे स्टेशन है जोकि रेल व सड़क मार्ग द्वारा अपने जनपद मुख्यालय सीतापुर से जुड़ा हुआ है। महमूदाबाद रेेेलवे स्टेशन से देेश की राजधानी नई दिल्ली, गोरखपुर, बिहार आदि के लिए रेल सेवाएं उपलब्ध हैं। साथ ही उत्तर प्रदेश की राजधानी लखनऊ के लिए नियमित बस सेवाएं सुलभ हैं। 

## प्रशासन एवं व्यवस्था
महमूदाबाद एक नगर पालिका परिषद और तहसील मुख्यालय है। साथ ही पुलिस कोतवाली भी है। 

## चिकित्सा सेवाएँ
सामुदायिक स्वास्थ्य केेंद्र और कुशल निजी चिकित्सीय सेवाएं उपलब्ध हैं।

## शिक्षा
* प्रकाश विद्या मंदिर इन्टर कालेज
* सीता इन्टर कालेज 
* काल्विन इन्टर कालेज
* फकरुद्दीन अली अहमद पी.जी. कॉलेज
* राजकीय पालीटेक्निक
* सेठ रामगुलाम महाविद्यालय
* सरदार सिंह कॉन्वेंट इंटर कॉलेज
* एम. एस. डी. स्मारक इन्टर कालेज
* सरस्वती शिशु विद्या मंदिर
* यूनाइटेड अवध इंटर कॉलेज
* मौलाना आजाद इंस्टीट्यूट ऑफ ह्यूमनिटीज़, साइंस एंड टेक्नोलॉजी
* पण्डित सन्तोषी लाल शुक्ल मेमोरियल इंटर कॉलेज और महाविद्यालय(प्रस्तावित) 

## इन्हें भी देखें
* सीतापुर ज़िला

## सन्दर्भ

श्रेणी:सीतापुर ज़िला
श्रेणी:उत्तर प्रदेश के नगर
श्रेणी:सीतापुर ज़िले के नगर
श्रेणी:सीतापुर की तहसीलें
ठाकुर कुशाल सिंह

**ठाकुर कुशाल सिंह चम्पावत** (१८३x-१८६४) १९वी शताब्दी के क्रांतिकारियों में से एक थे। जोधपुर रियासत में आउवा ठिकाने के ठाकुर कुशाल सिंह चॉपावत ने १८५७ के स्वतंत्रता संग्राम के दौरान जोधपुर राज्य व अंग्रेजो की सम्मिलित सेना 
को हराया था। आउवा के ठाकुर कुशाल सिंह चम्पावत मारवाड़ क्षेत्र में संघर्ष के मुखिया थे। महान स्वतंत्रता सेनानी तात्या टोपे से उनका सम्पर्क था।

जोधपुर के शासक तख्तसिंह के विरुद्ध वहाँ के जागीरदारों में घोर असंतोष व्याप्त था। इन विरोधियों का नेतृत्व आउवा का ठाकुर कुशाल सिंह कर रहा था। २१ अगस्त १८५७ ई. को जोधपुर लीजियन को सैनिक टुकड़ी ने विद्रोह कर दिया। चूंकि कुशाल सिंह अंग्रेजों का विरोधी था अत: उसने इन विद्रोही को अपने साथ मिला लिया।

इस पर कुशाल सिंह का सामना करने हेतु लिफ्टिनेट हीथकोट के नेतृत्व में जोधपुर की राजकीय फौज आई, जिसे कुशाल सिंह ने ८ सितम्बर, १८५७ ई. को आउवा के निकट परास्त किया। तत्पश्चात् जार्ज लारेन्स ने १८ सितम्बर १८५७ को आउवा के किले पर आक्रमण किया और विद्रोहियों को वहां से खदेड़ दिया। किन्तु विद्रोहियों के हाथों वह बुरी तरह पराजित हुआ। इसी जोधपुर का पोलिटिकल एजेन्ट कप्तान मोंक मेसन विद्रोहियों के हाथों मारा गया।

इस पराजय का बदला लेने के लिए ब्रिगेडियर होम्स ने एक सेना के साथ प्रस्थान किया और २० जनवरी १८५८ ई. को उसने आउवा पर आक्रमण कर दिया। इस समय तक विद्रोही सैनिक दिल्ली में पहुँच चुके थे तथा अंग्रोजों ने आसोप गूलर तथा आलणियावास की जागीरों पर अधिकार कर लिया था। जब कुशल सिंह को विजय की कोई उम्मीद नहीं रही तो उसने आउवा के किले का बार अपने छोटे भाई पृथ्वीसिंह को सौंप दिया और वह सलुम्बर चला गया। १५ दिन के संघर्ष के बाद अंग्रेजों ने आउवा पर अधिकार कर लिया।

## सन्दर्भ

श्रेणी:राजस्थान के लोग
श्रेणी:भारतीय स्वतंत्रता सेनानी
मोतीलाल तेजावत

**मोतीलाल तेजावत** (१६ मई, १८९६--१४ जनवरी १९६९) 'आदिवासियों का मसीहा' के नाम से जाने जाते हैं। इन्होंने वनवासी संघ की स्थापना की। इनहोंने भील, गरासिया तथा अन्य खेतिहरों  पर होने वाले सामन्ती अत्याचार का विरोध किया और उन्हें एकजुट किया।

सन 1920 में आदिवासियों के हितों को लेकर 'मातृकुंडिया' नामक स्थान पर एकी नामक आन्दोलन शुरू किया। इन्होंने किसानों से बेगार बन्द बनाई और कामगारों को उनकी उचित मजदूरी दिलाने में महत्वपूर्ण भूमिका निभाई। आजादी के बाद उदयपुर व चितौडगढ़ से लोकसभा सदस्य रहे तथा राजस्थान खादी ग्रामोद्योग बोर्ड के अध्यक्ष भी बने। 

इनका जन्म  १८९६ को कोल्यारी गांव, उदयपुर में हुआ।  १४ जनवरी १९६९ को इनकी मृत्यु हो गई।
## सन्दर्भ == मोतीलाल तेजावत ने विजयनगर राज्य के निमड़ा गांव में 7 मार्च 1922 को एक सम्मेलन आयोजित किया था। यहां पर गोलीबारी हुई जो बाद में निमड़ा हत्याकाण्ड के नाम से प्रसिद्ध हुआ। गरासिया जनजाति के उत्थान में कार्य किया।
श्रेणी:समाज सुधारक
मरु महोत्सव

**मरु महोत्सव** भारतीय राज्य राजस्थान के जैसलमेर जिले में लगने वाला एक प्रसिद्ध मेला है। इसमें देश-विदेश से विभिन्न सैलानी भाग लेते हैं यह मेला तीन दिन लगता है। इस महोत्सव में पारंपरिक कला, संगीत, और नृत्य का आयोजन भी होता है। यहाँ होने वाली प्रतियोगिताओं में सर्वश्रेष्ठ प्रदर्शन करने वालों को पुरस्कार भी दिये जाते हैं। इसका आरम्भ पोखरण से होता है।

## सन्दर्भ

श्रेणी:राजस्थान में पर्यटन आकर्षण
पायोनियर कार्यक्रम

[thumb|230px|१९७१ में निर्मित होता हुआ [पायोनियर १० यान]]
**पायोनियर कार्यक्रम** संयुक्त राज्य अमेरिका के अंतरिक्ष शोध यानों की शृंखला थी जिसने हमारे सौर मंडल के कुछ ग्रहों पर अनुसन्धान किया। वैसे तो इस कार्यक्रम में बहुत से यान और रॉकेट शामिल थे लेकिन इनमें से पायोनियर १० और पायोनियर ११ यान सबसे प्रसिद्ध हैं जिन्होंने मानव इतिहास में सबसे पहले बृहस्पति ग्रह और शनि ग्रह के पास से गुज़रकर उन ग्रहों की तस्वीरें वापस पृथ्वी भेजीं।

## इन्हें भी देखें
* पायोनियर १०
* पायोनियर ११

## सन्दर्भ


श्रेणी:अंतरिक्ष यान
श्रेणी:बृहस्पति के अंतरिक्ष यान
श्रेणी:शनि के अंतरिक्ष यान
श्रेणी:अमेरिका के अंतरिक्ष यान
चिंकारा

**चिंकारा** दक्षिण एशिया में पाया जाने वाला एक प्रकार का गज़ॅल है। यह भारत, बांग्लादेश के घास के मैदानों और मरुभूमि में तथा ईरान और पाकिस्तान के कुछ इलाकों में पाया जाता है। इसकी ऊँचाई कन्धे तक ६५ से.मी. होती है और वज़न 36 कि. तक होता है। गर्मियों में इसकी खाल का रंग भूरा तथा पेट तथा अंदुरुनी टांगों का रंग हल्का भूरा लिये हुये सफ़ेद होता है। सर्दियों में यह रंग और गहरा हो जाता है। इसके चेहरे के किनारों में आँख के किनारे से नथुनों तक एक काली धारी होती है जिसके किनारे में सफ़ेद धारी होती है। सींग ३९ से.मी. तक लम्बे हो सकते हैं। यह शर्मीला प्राणी है और इन्सानी आबादी से बचते रहता है। बिना पानी के यह लम्बे समय तक रह सकता है। हालांकि यह एकाकी प्राणी है लेकिन कभी-कभी यह १-४ प्राणियों के झुण्ड में पाये जा सकते हैं।

## परिचय

यह हिरण-जैसा एक जानवर है जिसे भारतीय गजेला के नाम से भी पहचाना जाता हैं. इसका वैज्ञानिक नाम गजेला बेनेट्टी हैं. मुख्य रूप से दक्षिण एशिया में यह पाया जाता हैं. देखने में यह हिरण जैसा ही होता हैं. घास मैदानों में चिकारा को विचरण करते हुए आसानी से देखा जा सकता हैं. इसका वजन 25 किलो के आसपास होता है तथा यह विभिन्न ऋतुओं के अनुसार अपना रंग बदलता रहता हैं. यह शर्मिला प्राणी है मनुष्य तथा मानव प्रजाति से दूर बसना पसंद करता हैं।

22 मई 1981 को इसे राजस्थान का राज्य पशु घोषित किया गया था. वर्तमान में राजस्थान का वन्य श्रेणी का राज्य पशु चिंकारा तथा पालतू पशु श्रेण में ऊँट को रखा गया हैं, राजस्थान में जयपुर के नाहरगढ़ में इसे अक्सर देखा जा सकता हैं।

## सन्दर्भ

श्रेणी:भारत के पशु
श्रेणी:गज़ेला
भास्कर तारामंडल

thumb|200px|भास्कर (स्कल्प्टर) तारामंडल
**भास्कर** या **स्कल्प्टर** (अंग्रेज़ी: Sculptor) खगोलीय गोले के दक्षिणी भाग में स्थित एक छोटा-सा तारामंडल है। इसकी परिभाषा १८वीं सदी में निकोलास लुइ द लाकाई (Nicolas Louis de Lacaille) नमक फ़्रांसिसी खगोलशास्त्री ने की थी। 'भास्कर' का अर्थ संस्कृत में मूर्तिकार होता है।

भास्कर तारामंडल में १८ तारें हैं जिन्हें बायर नाम दिए जा चुके हैं, जिनमें से ६ के इर्द-गिर्द ग़ैर-सौरीय ग्रह परिक्रमा करते हुए पाए जा चुके हैं। इस तारामंडल में बहुत सी गैलेक्सियाँ भी मिली हैं।

## इन्हें भी देखें
* ग़ैर-सौरीय ग्रह
* तारामंडल

## सन्दर्भ

*
श्रेणी:तारामंडल
स्कल्प्टर गैलेक्सी

thumb|230px|ऍनजीसी २५३, उर्फ़ स्कल्प्टर गैलेक्सी
**ऍनजीसी २५३**, जिसे **स्कल्प्टर गैलेक्सी** (Sculptor Galaxy) भी कहा जाता है, भास्कर तारामंडल के क्षेत्र में दिखने वाली एक सर्पिल (स्पाइरल) गैलेक्सी है। इसमें वर्तमान काल में बहुत तेज़ी से नए तारे जन्मे जा रहे हैं। यह हमसे लगभग १.१४ करोड़ प्रकाश वर्ष दूर है।

## इन्हें भी देखें
* भास्कर तारामंडल
* सर्पिल गैलेक्सी

## सन्दर्भ


श्रेणी:सर्पिल गैलेक्सियाँ
श्रेणी:गैलेक्सियाँ
श्रेणी:भास्कर तारामंडल
फ़रफ़री

thumb|230px|एक फ़रफ़री
**फ़रफ़री** या **हवाई चकरी** बच्चों का एक खिलौना होता है जिसमें काग़ज़ या प्लास्टिक की बनी एक चकरी किसी टहनी या छड़ी से अपने केंद्र में जुड़ी होती है। हवा पड़ने पर या इसपर फूँका जाने पर यह चकरी तेज़ी से घूमती है। इसे अंग्रेज़ी में 'पिनव्हील' (pinwheel) के नाम से जाना जाता है।

## इन्हें भी देखें
* खिलौना

## सन्दर्भ


श्रेणी:खिलौने
खिलौना

[thumb|2390px|[सिंधु घाटी सभ्यता|सिन्धु घाटी सभ्यता के अवशेषों से मिला एक प्राचीन खिलौना]]

**खिलौना** ऐसी किसी भी वस्तु को कहा जा सकता है जिस से खेलकर आनंद हो। खिलौनों को अक्सर बच्चों से सम्बंधित समझा जाता है लेकिन बड़े लोग भी इनका प्रयोग करते हैं। भारत में खिलौनों का प्रयोग अति-प्राचीन है और सिन्धु घाटी सभ्यता के खंडहरों से भी यह प्राप्त हुए हैं।

## इन्हें भी देखें
* फ़रफ़री

## सन्दर्भ


श्रेणी:खिलौने
रयान रेनॉल्ड्स

**रयान रेनॉल्ड्स** (, जन्म २३ अक्टूबर १९७६) एक कनेडियाई फ़िल्म अभिनेता है। इन्होंने *[[ग्रीन लैंटर्ण]]* व ''एक्स-मेन ऑरिजिंस: वूल्वरिन मे भूमिकाएं अदा की है।

## बाहरी कड़ियाँ

श्रेणी:अभिनेता
अंतरराष्ट्रीय सड़क महासंघ

अंतरराष्ट्रीय सड़क महासंघ (आईआरएफ) एक गैरलाभकारी संस्था है जो सड़क व्यवस्था संबंधी मामलों की देखरेख करता है। संगठन के दो प्रमुख कार्य है, सड़क के मुद्दों पर विशेषज्ञता प्रदान सरकारों और वित्तीय संस्थानों के लिए और अपने सदस्यों के लिए एक नेटवर्क के रूप में सेवारत.

अंतरराष्ट्रीय सड़क महासंघ के अनुसार भारत में सड़क दुर्घटनाओं से सरकार को हर साल एक लाख करोड़ रुपए का नुकसान हो रहा है।

## इतिहास

आईआरएफ १९४८ में द्वितीय विश्व युद्ध के अंत के बाद स्थापित किया गया था।

श्रेणी:१९४८ में स्थापित संगठन
श्रेणी:परिवहन संघ
गोरख प्रसाद

**गोरखप्रसाद** (28 मार्च 1896 - 5 मई 1961) गणितज्ञ, हिंदी विश्वकोश के संपादक तथा हिंदी में वैज्ञानिक साहित्य के लब्धप्रतिष्ठ और बहुप्रतिभ लेखक थे। उन्होने प्रयाग विश्वविद्यालय में १९२५ से १९५७ तक गणित का अध्यापन किया।

## जीवन परिचय
श्री गोरख प्रसाद का जन्म 28 मार्च 1896 ई. को गोरखपुर में हुआ था। 

सन्‌ 1918 में काशी हिंदू विश्वविद्यालय से इन्होंने एम.एस-सी. परीक्षा उत्तीर्ण की। ये डॉ॰ गणेशप्रसाद के प्रिय शिष्य थे। उनके साथ इन्होंने सन्‌ 1920 तक अनुसंधान कार्य किया। महामना पं॰ मदनमोहन मालवीय जी की प्रेरणा से एडिनबरा गए और सन्‌ 1924 में गणित की गवेषणाओं पर वहाँ के विश्वविद्यालय से डी.एस-सी. की उपाधि प्राप्त की। 21 जुलाई 1925 ई. से प्रयाग विश्वविद्यालय के गणित विभाग में रीडर के पद पर कार्य किया। वहाँ से 20 दिसम्बर 1957 ई. को पदमुक्त होकर नागरीप्रचारिणी सभा द्वारा संयोजित हिंदी विश्वकोश का संपादन भार ग्रहण किया। हिंदी साहित्य सम्मेलन द्वारा 1931 ई. में 'फोटोग्राफी' ग्रंथ पर मंगलाप्रसाद पारितोषिक मिला। संवत्‌ 1989 (सन्‌ 1932-33 ई.) में काशी नागरीप्रचारिणी सभा से उनकी पुस्तक 'सौर परिवार' पर डॉ॰ छन्नूलाल पुरस्कार, ग्रीब्ज़ पदक तथा रेडिचे पदक मिले। 

इनका संबंध अनेक साहित्यिक एवं वैज्ञानिक संस्थाओं से था। सन्‌ 1952 से 1959 तक विज्ञान परिषद् (प्रयाग) के उपसभापति और सन्‌ 1960 से मृत्युपर्यन्त उसके सभापति रहे। हिंदी साहित्य सम्मेलन के परीक्षामंत्री भी कई वर्ष रहे। काशी में हिन्दी सहित्य सम्मेलन के 28वें अधिवेशन में विज्ञान परिषद् के अध्यक्ष थे। बनारस मैथमैटिकल सोसायटी के भी अध्यक्ष थे।

5 मई 1961 ई. को वाराणसी में अपने नौकर की प्राणरक्षा के प्रयत्न में इनकी भी जलसमाधि हो गई।

## कृतियाँ
उनकी कुछ मुख्य पुस्तकें : 
* फलसंरक्षण (1937), 
* उपयोगी नुस्खे, 
* तर्कीबें और हुनर (1939), 
* लकड़ी पर पालिश (1940), 
* घरेलू डाक्टर (1940), 
* तैरना (1944) तथा 
* सरल विज्ञानसागर (1946) हैं। 

ज्योतिष और खगोल के ये प्रकांड विद्वान्‌ थे। इनपर इनकी 'नीहारिका' (1954), 'आकाश की सैर' (1936), सूर्य (1959), सूर्यसारिणी (1948), चंद्रसारिणी (1945) और 'भारतीय ज्योतिष का इतिहास' (1956) पुस्तकें हैं। अंग्रेजी में गणित पर बी. एस-सी. स्तर के कई पाठ्य ग्रंथ हैं, जिनमें अवकलन गणित (Differential Calculus), तथा समाकलन गणित (Integral Calculus) हैं।

## सन्दर्भ

## बाहरी कड़ियाँ
* भारतीय गणित समिति
* भारतीय ज्योतिष क इतिहास (लेखक- गोरख प्रसाद)

श्रेणी:भारतीय गणितज्ञ
श्रेणी:इलाहाबाद विश्वविद्यालय के पूर्व छात्र
श्रेणी:भारतीय लेखक
श्रेणी:1896 में जन्मे लोग
श्रेणी:१९६१ में निधन
द्वितीय प्यूनिक युद्ध

**द्वितीय प्यूनिक युद्ध** (Second Punic War) कार्थेज तथा रोमन गणराज्य के बीच द्वितीय प्रमुख युद्ध था जो ईसा पूर्व २१८ से ईसापूर्व २०१ के बीच चला। इन दोनो राज्यों के बीच कुल तीन युद्ध हुए जिन्हें 'प्यूनिक युद्ध' कहा जाता है क्योंकि कार्थेज लोग रोम को 'प्यूनिसी' (Punici) कहते थे। इसे 'कार्थेजी युद्ध' (Carthaginian War) भी कहते हैं। जामा का युद्ध इसका अंतिम और निर्णायक युद्ध था।

## बाहरी कड़ियाँ
* Massinissa 
* Polybius History

श्रेणी:प्रसिद्ध युद्ध
जामा का युद्ध

दाएँ|अंगूठाकार|263x263पिक्सेल|<div style="text-align: center;">जामा का युद्ध</div>

**जामा का युद्ध** (Battle of Zama) 19 अक्टूबर 202 ईसापूर्व लड़ा गया था और द्वितीय प्यूनिक युद्ध का अंतिम और निर्णायक युद्ध था।

## परिचय
इस समर ने वाटरलू के समर की ही भाँति तत्कालीन विश्व-इतिहास को प्रभावित किया था। इस युद्ध में कार्थेज का जनरल हनींबाल अपने शौर्यपूर्ण जीवन में पहली बार परास्त हुआ था। अफ्रीका के आक्रामक और रोमनों के हितैषी स्किपियो (Scipio) ने दक्षिण इटली के अपराजित योद्धा हान्निबल पर आक्रमण करने की योजना बनाई। हान्निबल ने अपनी सामरिक शक्ति लेप्ति (Leptis) नामक स्थान में केंद्रित की। ऐसा करके उसने स्किपियो की सामरिक स्थिति को संकटापन्न कर दिया। किंतु ऐसे समय पर स्किपियो ने हान्निबल की प्रतीक्षा करने की अपेक्षा अपने विरोधी को बिना आभास दिए अपनी सेना को शत्रु के पार्श्व में काफी भीतर तक ले आने निर्णय किया। हान्निबल को अपने रक्षार्थ पूरे सैन्य दल के साथ कूच करना पड़ा किंतु इस भाग-दौड़ में स्किपियो ही लाभ में रहा।

दोनों सेनाओं के प्रधान नायकों में आरंभ में एक संधिवार्ता हुई किंतु विवाद को अंतत: युद्ध द्वारा ही हल करने का निश्चय किया गया। स्किपियो ने अपनी सेना के मध्य भाग में बढ़ी संख्या में तीन पंक्तिबद्ध सैनिकों की तथा उनके दोनों सिरों पर सशक्त अश्वारोही दल को रखा। विरोधी दल ने अपनी विशाल सैन्य शक्ति दूसरे ढंग से सुसज्जित की किंतु उसमें वही त्रुटि दुहराई गई जो सिकंदर के विरुद्ध लड़ते हुए भारतीय नरेश पुरु ने अपनी सेना को संचालित करने में की थी। कार्थेज सेना में 80 हाथी थे जिन्हें शत्रु को भयभीत करने के उद्देश्य से पहली पंक्ति में खड़ा किया गया और उनके पार्श्व में वेतनभोगी पैदल सैनिकों की पंक्तियों खड़ी की गईं। सेना का दूसरा अपेक्षाकृत शक्तिशाली मोर्चा थोड़ा पीछे हटकर तथा तीसरा मोर्चा, हनीबाल के नेतृत्व में, अन्य मोर्चो से 200 गज पीछे था।

संघर्ष का आरंभ हस्ति सैन्य द्वारा किए गए आक्रमण से हुआ किंतु इसके पहले कि रोमन सेना श्रृंखलित होती, उन्होंने भीषण तूर्यनाद द्वारा हस्तिदल को अत्यधिक भयाक्रांत और विक्षिप्त कर दिया। फलत: पूराठ हस्तिदल घबड़ाकर पीछे की ओर घूम पड़ा और अपनी ही सेना को ध्वस्त करने लगा। इस अवसर का लाभ रोमन सैनिकों ने भली प्रकार उठाया और हाथियों के पैरों तले कुचली जाती हुई सेना पर टूट पड़े। सारी धरती रक्त से गीली होकर चिकनी हो उठी जिसके कारण रोमनों के विजयमार्ग में अप्रत्याशित अवरोध उत्पन्न हो गया। यह स्थिति हनीबाल के पक्ष में थी और रोमनों को पीछे खदेड़ने में उसे सफलता भी मिली किंतु शीघ्र ही रोमनों ने अपने को सँभाल लिया। स्किपिय ने युद्धस्थल में ही अपनी सेना को शक्ति को कुशलतापूर्वक पूर्णत: केंद्रित और व्यवस्थित करके शत्रु पर भीषण प्रहार के लिये संनद्ध किया। धमासान युद्ध हुआ। हान्निबल के सैनिक वीरता से लड़े लेकिन ठीक उसी क्षण स्किपियो की सेना को नए अश्वारोही सैन्य का प्रबल सहयोग मिल जाने के कारण हनीबाल को अंतत: पराजित होना पड़ा। स्किपियो आगे बड़ा और उसने कार्थेज पर अधिकार कर लिया। इसके साथ ही रोम तथा कार्थेज के बीच भूमध्यजगत्‌ पर सत्तास्थापना के लिये होनेवाले एक लंबे संघर्ष का अंत हो गया।

## इन्हें भी देखें
* द्वितीय प्यूनिक युद्ध

## बाहरी कड़ियाँ

* https://web.archive.org/web/20070310213712/http://www.roman-empire.net/army/zama.html
* Battle of Zama from UNRV History
* Battle of Zama animated battle map by Jonathan Webb

श्रेणी:प्रसिद्ध युद्ध
केरबेरस (उपग्रह)

[thumb|180px|right|[हबल अंतरिक्ष दूरदर्शी|हबल अंतरिक्ष दूरबीन द्वारा ली गई यम (प्लूटो) की तस्वीर में अन्य चंद्रमाओं समेत केरबेरस नज़र आ रहा है]]
**केरबेरस** (Kerberos), जिसे **पी ४** (P4) भी कहते हैं, बौने ग्रह यम (प्लूटो) का एक उपग्रह है। इसकी खोज हबल अंतरिक्ष दूरबीन द्वारा हुई थी और इसके मिल जाने की घोषणा २० जुलाई २०११ को की गई थी। खोज होने के फ़ौरन बाद इसका अस्थाई नाम **ऍस/२०११ पी १** (S/2011 P 1) रखा गया था। २०१५ में प्लूटो का अध्ययन करने के लिए अमेरिकी सरकार द्वारा एक "न्यू होराएज़न्ज़" (हिंदी अर्थ: "नए क्षितिज") नाम का मनुष्य-रहित अंतरिक्ष यान भेजने की योजना है और आशा है के इस से ऍस/२०११ पी १ के बारे में भी और ज्ञान मिलेगा।

## विवरण
केरबेरस यम की एक परिक्रमा अनुमानित ३२.१ दिनों में पूरी कर लेता है और यम से लगभग ५९,००० किलोमीटर दूर स्थित है। इसका व्यास (डायामीटर) अंदाज़न १३ से लेकर ३४ किलोमीटर के बीच है, यानी स्टिक्स के बाद यह यम का दूसरा सबसे छोटा ज्ञात उपग्रह है। माना जाता है कि यम के अन्य उपग्रहों की तरह इस नन्हे चन्द्रमा का भी निर्माण संभवतः यम और किसी अन्य काइपर घेरे की वस्तु के साथ प्राचीन टकराव से हुआ हो।

## इन्हें भी देखें
* यम (ग्रह)
* यम के प्राकृतिक उपग्रह
* न्यू होराएज़न्ज़

## सन्दर्भ


श्रेणी:प्राकृतिक उपग्रह
श्रेणी:यम के प्राकृतिक उपग्रह
श्रेणी:सौर मंडल
आज्ञापत्र

**आज्ञापत्र** मराठा साम्राज्य के राजनयिक एवं योद्धा रामचंद्र पन्त अमात्य द्वारा मराठी भाषा में मोडी लिपि में लिखित एक राजाज्ञा (royal edict) है। इसका उद्देश्य राज्य के संचालन में शिवाजी के पौत्र सम्भाजी द्वितीय का मार्गदर्शन करना था। इसे राज्यसंचालन से सम्बन्धित शिवाजी के आदर्शों, सिद्धान्तों एवं नीतियों की औपचारिक दस्तावेज के रूप में समझा जाता है।
चीन में पश्चिम-विरोधी भावना

**चीन में पश्चिम-विरोधी भावना** १९९० के दशक के आरम्भ से बढ़ रही है और वह भी विशेषकर चीनी युवाओं में। कुछ प्रमुख घटनाएँ जिनसे चीन में पश्चिम-विरोधी भावनाएँ बढ़ी है वे हैं: १९९९ में बॅलग्रेड में नाटो द्वारा चीनी दूतावास पर की गई बमबारी, २००८ बीजिंग ओलम्पिक मशाल रिले के दौरान पश्चिमी देशों में तिब्बत की स्वतन्त्रता को लेकर हुए प्रदर्शन, पश्चिमी मिडिया का अभिकथित पक्षपात, विशेषकर मार्च २००८ के तिब्बत दंगो के दौरान।

हालांकि उपलब्ध जनमत सर्वेक्षणों में चीनी लोगों का दृष्टिकोण संयुक्त राज्य अमेरिका के प्रति आमतौर पर सकारात्मक है, लेकिन फिर भी पश्चिम की चीन के प्रति दुर्भावनाओं पर सन्देह बना हुआ है, जिसका प्रमुख कारण इतिहास है और विशेषकर "अपमान की सदी" कुछ लोगों का आरोप है कि यह सन्देह साम्यवादी दल के "देशभक्ति शिक्षा अभियान" के द्वारा बढ़ाया गया है।

## पृष्ठभूमि
### किंग राजवंश
पश्चिम-विरोधी भावना ने अफ़ीम युद्ध और बॉक्सर विद्रोह के रूप में मूर्त रूप लिया जब न्यायसंगत सद्भाव समाज ने पश्चिमी लोगों, ईसाई मिशनरियों और चीन में धर्मान्तरित किए जा चुके चीनी ईसाईयों पर आक्रमण किया। किंग राजवंश पश्चिम-विरोधियों के बीच विभाजित था, नरमपन्थी और सुधारवादी। एक मांचू राजकुमार, ज़ैई और एक चीनी जनरल दोंग फ़ौज़ियांग ने १०,००० मुसलमान कान्सू बहादुरों के साथ विदेशियों (पश्चिमियों) पर आक्रमण किया और उन्हें लांगफ़ांग की लड़ाई में विद्रोह के दौरान परास्त किया।

### मुसलमान
उच्च पदों पर बैठे चीनी मुसलमान अधिकारियों की पश्चिम के लोगों के लिए घृणा अन्य अमुसलमान चीनियों के समान ही इस कारण से थी कि वे किस प्रकार चीनी मामलों को सम्भालते है, नाकी किसी धार्मिक कारण से। संवर्धन और धन वे अन्य प्रयोजन थे जो चीनी मुसलमान सैन्य अधिकारियों के बीच विदेशियों के प्रति घृणा का कारण था।

### कुओमिन्तांग पश्चिम-विरोधी
कुओमिन्तांग दल के बहुत से सदस्य पश्चिम-विरोधी थे।

कुओमिन्तांग के मुसलमान जनरल बाइ चौंग्ज़ी ने गुआंज़ी में पश्चिम-विरोधी लहर का नेतृत्व किया, अमेरिकियों, यूरोपीय लोगों और अन्य विदेशियों और चीन में चीनी लोगों का धर्मान्तरण करने आए ईसाई मिशनरियों पर आक्रमण किया और कुलमिलाकर उस प्रान्त को विदेशियों के लिए असुरक्षित बना दिया। इन हमलों के बाद पश्चिमी लोगों ने प्रान्त छोड़ दिया और धर्मानतरित किए जा चुके कुछ चीनी ईसाईयों पर भी विदेशी एजण्ट होने के कारण हमले किए गए। जनरल बाइ के आन्दोलन के तीन लक्ष्य थे विदेशीवाद-विरोध, उपनिवेशवाद-विरोध और (ईसाई) धर्म-विरोध।

## सन्दर्भ

श्रेणी:चीन के वैदेशिक सम्बन्ध
श्रेणी:पश्चिम-विरोधी भावना
मूल नक्षत्र

300px|right|thumb|मूल नक्षत्र
**मूल नक्षत्र** के चारों चरण धनु राशि में आते हैं। यह ये यो भा भी के नाम से जाना जाता है। नक्षत्र का स्वामी केतु है। वहीं राशि स्वामी गुरु है। केतु गुरु धनु राशि में उच्च का होता है व इसकी दशा 7 वर्ष की होती है। इस के बाद सर्वाधिक 20 वर्ष की दशा शुक्र की लगती है जो इनके जीवन में इन्ही दशाओं का महत्व अधिक होता है। यह दशा इनके जीवन में विद्या भाव को बढ़ाने वाली होती है इन्हीं दशा में बचपन से युवावस्था आती है।

केतु छाया ग्रह है यह पुराणिक मतानुसार राहु का धड़ है लेकिन वैज्ञानिक दृष्टि से देखा जाए तो u यह दक्षिणी ध्रुव का कोना है। यह धनु राशि में उच्च व मिथुन में नीच का मीन में स्वराशिस्थ व कन्या में शत्रु राशिस्थ होता है। केतु स्वतंत्र फल देने में सक्षम नहीं होता यह जिसके साथ होगा वैसा परिणाम देगा। धनु में केतु व गुरु भी साथ हो या मीन राशि में या कर्क में उच्च का हो तो उसके प्रभाव को दुगना कर जहाँ भी स्थित होगा उत्तम परिणाम देगा।

ऐसा जातक ईमानदार लेकिन जिद्दी स्वभाव का भी होगा। ऐसा जातक वकील, जज, बैंक कर्मी, प्रशासनिक सेवाओं में, कपड़ा व्यापार, किराना आदि के क्षेत्र में सफल होता है।

## देखिये
* नक्षत्र सूची

श्रेणी:नक्षत्र
धातु (बहुविकल्पी)

‘धातु’ शब्द सभी शास्त्रों में अत्यंत महत्त्वपूर्ण है। धातु शब्द की व्युत्पत्ति ‘धा’ धातु में ‘तुन्’ प्रत्यय लगाने से हुआ है। व्याकरण में ‘धातु’ का अर्थ है - ‘जिससे शब्द निष्पन्न होता है’। महर्षि पाणिनि ने लगभग दो हजार धतुओं का उल्लेख किया है। भाषा का मूल बीज ‘धातु’ है। आयुर्वेद में वात-पित्त-कफ को 'धातु’ कहा गया है, जिससे समस्त जीव-शरीर का निर्माण हुआ है। आयुर्वेद में प्रयुक्त धतु को देखा नहीं जा सकता, परन्तु इनमें से किसी एक में भी विकार होते ही उसे हम अनुभव करते हैं। मनुष्य के शरीर मे ‘ओज’ को ‘धातु’ की संज्ञा दी गई है। यह शरीर के मूल बीज का घटक है जिन्हें हम सत्त्व-रज-तम भी
कहते हैं। इन्हें भी नहीं देखा जा सकता परन्तु आचरण आदि में किसी एक गुण का विकास होता है इसी प्रकार वीणा की वादन क्रिया में प्रयुक्त समस्त युक्तियों का सार ‘धातु’ है। प्रबन्ध के अवयव को भी धातु कहा गया है।

शास्त्रीय संगीत के सन्दर्भ में ‘धातु’ विभिन्न विशेष अर्थों में प्रयुक्त हुआ है जैसे प्रबन्ध का अवयव धातु, विविध वादनों में प्रयुक्त धातु, वाग्गेयकार के संदर्भ में धातु, वाचिक अभिनय के संदर्भ में धातु आदि।

**धातु** शब्द 'धा' में 'तुन्' प्रत्यय जोड़ने से बना है। यह शब्द कई अर्थों में प्रयुक्त होता है-

* **[[धातु]]** (metal) : आधुनिक रसायन विज्ञान की परिभाषा के अनुसार धातु उस खनिज पदार्थ को कहते हैं जो चमकीला तो हो, परन्तु पारदर्शी न हो, जिसमें ताप, विद्युत आदि का संचार होता हो, जो कूटने, खींचने पीटने आदि पर बढ़ सके अर्थात् जिसके तार और पत्तर बन सके। खानों में ये धातुएँ अपने विशुद्ध रूप में नहीं निकलती, बल्कि उनमें अनेक दूसरे तत्त्व भी मिले रहते हैं। उन मिश्रित रूपों को साफ करने पर धातुएँ अपने बिलकुल शुद्ध रूप में आती हैं।
* **[[धातु (आयुर्वेद)]]** : शरीर को धारण करने या बनाये रखनेवाले तत्त्व जिनकी संख्या वैद्यक में ७ कही गई है। यथा—रस, रक्त, मांस, भेद, अस्थि, मज्जा और शुक्र। कहा गया है कि जो कुछ हम खाते-पीते हैं, उन सबसे क्रमात् उक्त सात धातुएँ बनती हैं, जिनसे हमारा शरीर बनता है।
* **[[धातु (संस्कृत के क्रिया शब्द)]]** : संस्कृत व्याकरण में, क्रियाओं के वे मूल रूप जिससे उनके भिन्न-भिन्न विकारी रूप बनते हैं। जैसे — अस्, कृ, घृ, भू आदि।
* इसके अतिरिक्त स्तूप को भी धातु कहते हैं। गौतम बुद्ध अथवा अन्य बौद्ध महापुरुषों की अस्थियाँ भी 'धातु' कहलाती हैं जिनको उनके अनुयायी डिब्बों में बन्द करके स्मारक रूप में स्थापित करते थे।
* **पुरुष का वीर्य**

## इन्हें भी देखें
* धातुपाठ
धातु (आयुर्वेद)

आयुर्वेद के मौलिक सिद्धान्‍तों में सप्‍त धातुओं का बहुत महत्‍व है। इनसे शरीर का धारण होता है, इसी कारण से इन्हें 'धातु' कहा जाता है (धा = धारण करना)। ये संख्‍या में सात हैं -
 
* 1- रस

* 2- रक्‍त

* 3- मांस

* 4- मेद

* 5- अस्थि

* 6- मज्‍जा

* 7- शुक्र

सप्‍त धातुयें वातादि दोषों से कुपित होंतीं हैं। जिस दोष की कमी या अधिकता होती है, सप्‍त धातुयें तदनुसार रोग अथवा शारीरिक विकृति उत्‍पन्‍न करती हैं।

आधुनिक आयुर्वेदज्ञ सप्‍त धातुओं को 'पैथोलांजिकल बेसिस‍ आंफ डिसीजेज' के समतुल्‍य मानते हैं।

सुश्रुत के अनुसार मनुष्य जो पदार्थ खाता है, उससे पहले द्रव स्वरूप एक सूक्ष्म सार बनता है, जो **रस** कहलाता है। इसका स्थान ह्वदय कहा गया है। यहाँ से यह धमनियों द्वारा सारे शरीर में फैलता है। यही रस तेज के साथ मिलकर पहले **रक्त** का रूप धारण करता है और तब उससे मांस, मेद, अस्थि, मज्जा, शुक्र आदि शेष धातुएँ बनती है। 

श्रेणी:आयुर्वेद
होहमान्न स्थानांतरण कक्षा

thumb|होहमान्न स्थानांतरण कक्षा (पीले रंग की)
कक्षीय यांत्रिकी में, **होहमान्न स्थानांतरण कक्षा** (Hohmann transfer orbit) एक अंडाकार कक्षा है, जिसका उपयोग दो वृत्तीय कक्षाओं के बीच स्थानांतरण के लिए किया जाता है, आम तौर पर दोनों कक्षाएँ एक ही समतल में होती हैं।

श्रेणी:खगोलशास्त्र
फतह सिंह

**डॉ फतह सिंह** (१३ जुलाई १९१३ - ६ फ़रवरी २००८) एक आर्यसमाजी थे जिन्होने वेदों का भाषावैज्ञानिक अध्ययन किया एवं 'वैदिक इटिमोलॉजी' नामक महान ग्रन्थ की रचना की।

## परिचय
डॉ फतह सिह का जन्म उत्तर प्रदेश के पीलीभीत जिले के भदेंग कज्जा गाँव में हुआ था। उन्होने वाराणसी से एमए किया और बनारस हिन्दू विश्वविद्यालय से उन्हें डी. लिट. की उपाधि मिली। उन्होने आगरा और कोटा के महाविद्यालयों में हिन्दी और संस्कृत का अध्यापन किया। वे राजस्थान प्राच्य शोध संस्थान के निदेशक थे जहाँ से वे सेवानिवृत्त हुए। सिन्धु घाटी की लिपि को वेदों के आधार पर पढ़ने की कोशिश में उन्हें विश्वप्रसिद्धि मिली। 

## कृतियाँ
उनकी अन्य कृतियाँ हैं-
* वैदिक एटिमोलॉजी (Vedic Etymology)

* वैदिक दर्शन

* सिन्धु घाटी लिपि में ब्राह्मणों और उपनिषदों के प्रतीक

* वेद विद्या का पुनरुद्धार

* मानवता को वेदों की देन

* भावी वेद भाष्य के सन्दर्भ सूत्र

* ढाई अक्षर वेद के

* कामायनी सौन्दर्य

## सन्दर्भ

## बाहरी कड़ियाँ
* डॉ॰ फतहसिंह - व्यक्तित्व और कृतित्व

श्रेणी:सिन्धु घाटी सभ्यता
श्रेणी:व्युत्पत्तिशास्त्र
श्रेणी:1923 में जन्मे लोग
श्रेणी:२००८ में निधन
श्रेणी:आर्य समाज
गलनीय धातु

कुछ मिश्रधातुएँ, जो सरलता से निम्न ताप पर ही पिघल जाती हैं, **गलनीय धातु** (Fusible alloy) कही जाती हैं। ऐसी मिश्रधातुओं में साधारणतया बिस्मथ, बंग, सीस, कैडमियम या पारा रहते हैं। वंग, सीस अथवा इनसे प्राप्त मिश्रधातुओं में विशेष अनुपात में विस्मथ मिलाने से गलनांक कम हो जाता है। ऐसी कुछ तृतीयक (Ternary) धातुओं का गलनांक पानी के उबलने के ताप से भी कम है।

न्यूटन की धातु (Newton's metal), जिसमें 50% विस्मथ के साथ 31.25 % सीस तथा 18.75% वंग रहता है, 98 से. पर पिघलती है। इन्हीं धातुओं से प्राप्त रोज़ (Rose) दार्सेट (D Arcet) तथा लिचेनबर्ग (Lichtenberg) की धातुएँ भी कम ताप पर गलनीय हैं। इनमें 50 भाग बिस्मथ के साथ विविध मात्रा में वंग और सीस रहते हैं। इनमें कैडमियम मिलाने पर और भी कम ताप पर पिघलनेवाली चतुर्थक (qwarternary) धातुएँ प्राप्त होती हैं। सारा मिलाने से भी गलनांक कम हो जाता है।

बुड की धातु (Wood s metal) में जो 71 सें. पर पिघलता है, 50 भाग बिस्मथ, 25 भाग सीस, 12.5 भाग कैडमियम और 12.5 भाग वंग रहते हैं। इन्हीं चारों धातुओं से लिपोविट्ज (Lipowitz) धातु भी प्राप्त होती है।

## उपयोग
ये मिश्रधातुएँ बायलर के सुरक्षाडाट, (safety plug) स्वाचालित छिड़काव करने वाले (automatic sprinkler) तथा अग्नि से बचाव के अन्य उपकरणों में प्रयुक्त होती हैं। ताप की निश्चित सीमा से ऊँचा होने पर इन धातुओं से निर्मित डाट गल जाते हैं। जैसे आग लगने पर, अथवा विशेष ऊंचा ताप होने पर पानी के नल में लगे ऐसे डाट के गलने से पानी का प्रवाह स्वयं ही आरंभ हो जाता है। अन्य महत्वपूर्ण कार्यो में, जैसे विद्युत्‌ का फ्यूज़, सोल्डर तथा गैसप्रवाह के रोक बनाने और पतली नली को मोड़ने में भी इन धातुओं का उपयोग होता है। पारेवाली ऐसी मिश्र धातुएँ शरीर के विभिन्न अंगों के साँचे बनाने में काम आती हैं।

## संदर्भ ग्रन्थ
* जे. एफ. थॉर्प और एम. ए. ह्वाइटले: थॉर्प्स डिक्शनरी ऑव ऐप्लाइड केमिस्ट्री ; 
* चार्ल्स डी0 हॉजमैन : हैंडबुक ऑव केमिस्ट्री ऐंड फ़िजिक्स

## बाहरी कड़ियाँ
* Fusible (Low Temp) Alloys
* Fusible Alloys
* Jenson, W.B. "Ask the Historian - Onion's fusible alloy"

श्रेणी:शीतक
टॅक्सस टॅक विश्वविद्यालय

**टॅक्सस टॅक विश्वविद्यालय**, प्रायः **टॅक्सस टॅक** या **टी॰टी॰यू॰** के नामों से सन्दर्भित किया जाता है, लबक, टॅक्सस, संयुक्त राज्य अमेरिका में स्थित एक सार्वजनिक अनुसन्धान विश्वविद्यालय है।

## सन्दर्भ

## बाहरी कड़ियाँ

* 
* आधिकारिक टेक्सस टेक यूट्यूब चैनल
* टेक्सस टेक भूतपूर्व छात्र संघ

श्रेणी:टेक्सस में सार्वजनिक विश्वविद्यालय
जड़ (बहुविकल्पी)

* जड़ का अर्थ वनस्पति जगत के जड़ से है।
* जड़ का अर्थ चेतना शक्ति का ना होना भी है।
अक्षीय झुकाव

thumb|230px|पृथ्वी का अक्षीय झुकाव २३.४४° है
**अक्षीय झुकाव**  खगोलशास्त्र में किसी कक्षा में परिक्रमा करती खगोलीय वस्तु के घूर्णन अक्ष (एक्सिस) और उसकी कक्षा पर खड़े किसी काल्पनिक लम्ब (परपॅन्डीक्यूलर) के बीच बने कोण (ऐंगल) को कहते हैं।

अगर किसी पृथ्वी जैसी गोल वस्तु की दोनों मुख हिलावाटों को देखा जाए - अपने अक्ष पर घूर्णन (रोटेशन) और सूरज के इर्द-गिर्द परिक्रमा - तो अक्षीय झुकाव होने से उसके ध्रुव कक्षा (ऑरबिट) के मार्ग के ठीक ऊपर या नीचे नहीं होते। एक ध्रुव कक्षा से ज़रा अन्दर सूरज के थोड़ा अधिक समीप होता है और दूसरा कक्षा से ज़रा बाहर सूरज से थोड़ा दूर। परिक्रमा करते हुए कुछ देर बाद अन्दर वाला ध्रुव बाहर आ जाता है और दूसरा वाला अन्दर। यही मौसम बदलने का मुख्य कारण है - जब दक्षिणी ध्रुव अन्दर को होता है तो दक्षिणी गोलार्ध (हेमिस्फ़ीयर) में गर्मी का मौसम चलता है और उत्तरी में सर्दी का। छह महीने बाद जब पृथ्वी अपनी कक्षा के दूसरी पार होती है तो पासा पलट जाता है - दक्षिणी गोलार्ध (हेमिस्फ़ीयर) में सर्दियाँ होती हैं और उत्तरी में गर्मियाँ।

## इन्हें भी देखें
* घूर्णन अक्ष
* कक्षा (भौतिकी)
* कक्षीय झुकाव, ध्यान दें की अक्षीय झुकाव इससे बिलकुल अलग है

## सन्दर्भ


श्रेणी:खगोलशास्त्र
डेल्टा-v

कक्षीय तंत्र या एस्ट्रोडायनामिक्स में, Δ*v* या **डेल्टा-v** (शाब्दिक : "वेग में परिवर्तन") एक अदिश है, जो गति की इकाइयां रखता है | इसकी गणना, एक प्रक्षेपवक्र से दूसरे में जाने के लिए आवश्यक ' ' प्रयास ' ' की मात्रा से की जाती है |

सीधे शब्दों में डेल्टा-v, अंतरिक्ष यान द्वारा कक्षा बदलने के लिए, एक कक्षा से दूसरी कक्षा में छलांग लगाने के लिए आवश्यक प्रयास या अतिरिक्त धक्का या ऊर्जा की मात्रा है |
श्रेणी:खगोलगतिकी
श्रेणी:अंतरिक्ष यान प्रणोदन
क्रीमिया

thumb|230px|युक्रेन में क्रीमिया प्रायद्वीप की स्थिति (लाल रंग में)
thumb|230px|right
[thumb|230px|बख़्चीसराय में क्रीमिया के भूतपूर्व [ख़ान (उपाधि)|ख़ान का महल]]
**क्रीमिया** या **क्राईमिया** (अंग्रेज़ी: Crimea, क्राईमिया; रूसी: Крым, क्र्यिम; यूक्रेनी: Крим, क्रिम) पूर्वी यूरोप में युक्रेन देश का एक स्वशासित अंग है जो उस राष्ट्र की प्रशासन प्रणाली में एक 'स्वशासित गणराज्य' का दर्जा रखता है। यह कृष्ण सागर के उत्तरी तट पर स्थित एक प्रायद्वीप (पेनिनसुला) है। इस क्षेत्र के इतिहास में क्रीमिया का महत्व रहा है और बहुत से देशों और जातियों में इस पर क़ब्ज़े को लेकर झड़पें हुई हैं। 18 मार्च 2014 को रूसी राष्ट्रपति व्लादिमीर पुतिन क्रीमिया को रूसी संघ में मिलाने के प्रस्ताव पर हस्ताक्षर कर दिए। इसके साथ ही क्रीमिया रूसी संघ का हिस्सा बन गया है।

## भूगोल और लोग
क्रीमिया का क्षेत्रफल २६,२०० वर्ग किमी (१०,१०० वर्ग मील) है। इसपर स्थित प्रान्त की राजधानी सिमफ़रोपोल (Сімферополь, Simferopol) है। इसपर कभी क्रीमियाई तातारों की बहुतायत थी लेकिन जोसेफ़ स्टालिन के ज़माने में उन्हें ज़बरदस्ती मध्य एशिया भेज दिया गया। समय के साथ उनमें से कुछ वापस आ गए हैं और अब तातार लोग इस प्रायद्वीप की आबादी का १३% हैं। वर्तमान में इस क्षेत्र का सबसे बड़ा समुदाय रूसी लोग हैं।

## इतिहास
यूनानी, स्किथी, गोथ, हूण, ख़ज़र, बुलगार, उसमानी तुर्क, मंगोल और बहुत से अन्य साम्राज्यों ने वक़्त-वक़्त पर क्रीमिया पर क़ब्ज़ा जमाया है। १८ वीं सदी के बाद इसपर रूसी साम्राज्य का अधिकार बन गया और फिर १९१७ की सोवियत क्रांति के बाद यह सोवियत संघ का हिस्सा बना। २० वीं सदी के अंत में युक्रेन आज़ाद हुआ और तब से यह उस राष्ट्र का हिस्सा है।

## क्रीमिया संकट

26 फ़रवरी 2014 को हथियारबंद रूस समर्थकों ने यूक्रेन के क्रीमिया प्रायद्वीप में संसद और सरकारी इमारतों पर को कब्जा कर लिया। २ मार्च को रूस की संसद ने भी राष्ट्रपति पुतिन के यूक्रेन में रूसी सेना भेजने के निर्णय का अनुमोदन कर दिया।इसके पीछे तर्क दियागया कि वहां रूसी मूल के लोग बहुतायत में हैं जिनके हितों की रक्षा करना रूस की जिम्मेदारी है। दुनिया भर में इस संकट से चिंता छा गई और कई देशों के राजनयिक अमले हरकत में आ गए। 

6 मार्च को क्रीमिया की संसद ने रूसी संघ का हिस्सा बनने के पक्ष में मतदान किया।जनमत संग्रह के परिणामों को आधार बनाकर 18 मार्च 2014 को क्रीमिया को रूसी फेडरेशन में मिलाने के प्रस्ताव पर रूस के राष्ट्रपति व्लादिमीर पुतिन ने हस्ताक्षर कर दिए। इसके साथ ही क्रीमिया रूसी फेडरेशन का हिस्सा बन गया है। उल्लेखनीय है कि क्रीमिया 18वीं सदी से रूस का हिस्सा रहा है लेकिन 1954 में तत्कालीन रूसी नेता ख्रुश्चेव ने यूक्रेन को भेंट के तौर पर क्रीमिया दिया था।

## इन्हें भी देखें
* क्रीमिया का युद्ध
* युक्रेन
* कृष्ण सागर
* आज़ोव सागर

## सन्दर्भ


## बाहरी कड़ियाँ
*क्रीमिया की यात्रा पर क्यों जाना चाहिए? 10 अनूठे कारण

श्रेणी:युक्रेन
श्रेणी:यूरोप के प्रायद्वीप
श्रेणी:युक्रेन के प्रायद्वीप
श्रेणी:रूस के प्रायद्वीप
तेरे नाल लव हो गया

***तेरे नाल लव हो गया*** २०१२ में बनी हिन्दी रोमांस फ़िल्म है जिसमें रितेश देशमुख अपनी असली जीवन संगी जिनेलिया डिसूज़ा के साथ मुख्य भूमिका में है। फ़िल्म का निर्देशन मंदीप कुमार ने किया है। यह इन दोनों की *[[तुझे मेरी कसम]] * व *मस्ती: सनम तेरी कसम* के बाद बनी तीसरी फ़िल्म है। फ़िल्म में दिलजीत दोसांझ और वीणा मलिक अतिथि भूमिका में है। इसे २४ फ़रवरी २०१२ को रिलीज़ किया गया है।

## पात्र
* रितेश देशमुख - वीरेन शाह।
* जिनेलिया डिसूज़ा - मिनी।
* ओम पुरी - चौधरी।
* टीनू आनंद - भट्टी।
* स्मित्ता जयकार
* दिलजीत दोसांझ - "पी पा पी पा" गीत में।
* वीणा मलिक - "फन बन गई" गीत में।

## संगीत
फ़िल्म का संगीत सचिन-जिगर की जोड़ी द्वारा रा रचा गया है और इसे २३ जनवरी २०१२ को रिलीज़ किया गया था।

## सन्दर्भ

## बाहरी कड़ियाँ

श्रेणी:भारतीय फ़िल्में
श्रेणी:2012 में बनी हिन्दी फ़िल्म

श्रेणी:भारतीय रोमांटिक कॉमेडी-ड्रामा फ़िल्में
रेडियो खगोलशास्त्र

[thumb|230px|[संयुक्त राज्य अमेरिका|अमेरिका के न्यू मेक्सिको राज्य के रेगिस्तान में लगी रेडियो दूरबीनों की एक शृंखला]]
**रेडियो खगोलशास्त्र** (Radio astronomy) खगोलशास्त्र की वह शाखा है जिसमें खगोलीय वस्तुओं का अध्ययन रेडियो आवृत्ति (फ़्रीक्वॅन्सी) पर आ रही रेडियो तरंगों के ज़रिये किया जाता है। इसका सबसे पहला प्रयोग १९३० के दशक में कार्ल जैन्सकी (Karl Jansky) नामक अमेरिकी खगोलशास्त्री ने किया था जब उन्होंने आकाशगंगा (हमारी गैलेक्सी) से विकिरण (रेडियेशन) आते हुए देखा। उसके बाद तारों, गैलेक्सियों, पल्सरों, क्वेज़ारों और अन्य खगोलीय वस्तुओं का रेडियो खगोलशास्त्र में अध्ययन किया जा चुका है। बिग बैंग सिद्धांत की पुष्ठी भी खगोलीय पार्श्व सूक्ष्मतरंगी विकिरण (कॉस्मिक माइक्रोवेव बैकग्राउंड रेडियेशन) का अध्ययन करने से की गई है।

रेडियो खगोलशास्त्र में भीमकाय रेडियो एन्टेना के ज़रिये रेडियो तरंगों को पकड़ा जाता है और फिर उनपर अनुसन्धान किया जाता है। इन रेडियो एन्टेनाओं को रेडियो दूरबीन (रेडियो टेलिस्कोप) कहा जाता है। कभी-कभी रेडियो खगोलशास्त्र किसी अकेले एन्टेना से किया जाता है और कभी एक पूरे रेडियो दूरबीनों के गुट का प्रयोग किया जाता है जिसमें इन सबसे मिले रेडियो संकेतों को मिलकर एक ज़्यादा विस्तृत तस्वीर मिल सकती है। क्योंकि रेडियो दूरबीनों का आकार बड़ा होता है इसलिए अक्सर ऐसी दूरबीनों की शृंखलाएँ शहर से दूर रेगिस्तानों और पहाड़ों जैसे बीहड़ इलाकों में मिलती हैं।

## इन्हें भी देखें
* खगोलशास्त्र
* रेडियो तरंग
* दूरबीन

## सन्दर्भ


श्रेणी:खगोलशास्त्र
श्रेणी:रेडियो
ऐड्रास्टीया (उपग्रह)

[thumb|right|सन् १९९६-९७ में [गैलिलेओ यान द्वारा ली गयी ऐड्रास्टीया की झलकी]]
**ऐड्रास्टीया** (यूनानी: Αδράστεια, अंग्रेज़ी: Adrastea) बृहस्पति ग्रह का दूसरा सब से अंदरूनी उपग्रह है। इस उपग्रह की खोज १९७९ में वॉयेजर द्वितीय द्वारा ली गयी तस्वीरों का अध्ययन कर के की गई थी। यह उपग्रह बृहस्पति के मुख्य छल्ले के किनारे पर स्थित है और मन जाता है कि इसी उपग्रह से उभरी हुई धुल उस छल्ले को बनाने में एक मुख्य भूमिका अदा करती है। यह बृहस्पति की परिक्रमा उस ग्रह से १,२९,००० किमी की दूरी पर करता है। ऐड्रास्टीया बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐड्रास्टीया का एक ही रुख़ हमेशा बृहस्पति की ओर होता है।

## अकार और रंग-रूप
ऐड्रास्टीया का अकार बेढंगा है और उनका माप २० - १६ - १४ कीमी है (लम्बाई, चौड़ाई, गहराई)। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है। इस से अधिक इस उपग्रह के बारे में ज़्यादा जानकारी नहीं है।

## इन्हें भी देखें
* बृहस्पति
* उपग्रही छल्ले

## सन्दर्भ


श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
शान्शी

::*अगर आप मिलते-जुलते नाम वाले शन्शी प्रांत के बारे में जानकारी ढूंढ रहें हैं, तो कृपया [[शन्श़ी]] का लेख देखिये*
thumb|230px|चीन के नक़्शे में शान्शी प्रान्त (लाल रंग)
 (चीनी: 陕西; अंग्रेज़ी: Shaanxi) जनवादी गणराज्य चीन के केन्द्रीय भाग में स्थित एक प्रांत हैं। यह पीली नदी (ह्वांग हो) के मध्य भाग में आने वाले लोएस पठार और चिनलिंग पहाड़ों पर विस्तृत है। शान्शी की राजधानी शिआन शहर है। शान्शी प्रान्त का क्षेत्रफल २,०५,८०० वर्ग किमी है। सन् २०१० की जनगणना में शान्शी की प्रांतीय आबादी ३,७३,२७,३७८ थी।

शान्सी के पश्चिम में शेंसी, दक्षिण और दक्षिण पूर्व में होनैन तथा पूर्व और पूर्व उत्तर में होपे प्रांत एवं उत्तर में इनर मंगोलिया क्षेत्र है। शांसी पीली मिट्टी (लोयस) से ढँका पठार है। इसकी औसत ऊँचाई १,००० फुट है। फन नदी इस प्रांत को दो भागों में बाँटती है। शांसी की जलवायु महादेशीय है। ताइयुआन तथा लिनफेन झीलों की घाटियों में गेहूँ, जौ, मक्का, कपास आदि की खेती होती है। पूरे प्रांत में, धरातल के नीचे कोयले की समांतर, मोटी परतें हैं।

## इन्हें भी देखें
* लोएस पठार
* शिआन
* चीन के प्रशासनिक प्रभाग

## सन्दर्भ


श्रेणी:शान्श़ी
श्रेणी:चीन के प्रांत
श्रेणी:चीनी जनवादी गणराज्य के प्रान्त
ताइयुआन

thumb|ताइयुअन में एक सड़क
**ताइयुआन** (चीनी: 太原, अंग्रेज़ी: Taiyuan) जनवादी गणराज्य चीन के उत्तरी भाग में स्थित शन्शी प्रांत का सबसे बड़ा नगर और राजधानी है। २०१० की जनगणना में इसकी आबादी ४२,०१,५९१ थी जिसमें से ३२,१२,५०० शहरी नागरिक और बाक़ी ग्रामीण क्षेत्रों के निवासी थे। 'ताइयुआन' का मतलब 'महान मैदान' होता है और इसका नाम फ़ेन नदी के पहाड़ों से उतरने के बाद बने मैदान पर पड़ा है। यह एक औद्योगिक शहर समझा जाता है।

## इन्हें भी देखें
* शन्शी प्रांत

## सन्दर्भ


श्रेणी:शन्शी
श्रेणी:चीन के शहर
श्रेणी:चीनी जनवादी गणराज्य के नगर
ऐमलथीया (उपग्रह)

[thumb|right|सन् १९९६-९७ में [गैलिलेओ यान द्वारा ली गयी ऐमलथीया की झलकी]]
[thumb|right|सन् १९७९ में [वॉयजर प्रथम द्वारा ली गयी ऐमलथीया की झलकी]]
**ऐमलथीया** (यूनानी: Αμάλθεια, अंग्रेज़ी: Amalthea) बृहस्पति ग्रह का तीसरा सब से अंदरूनी उपग्रह है। इस उपग्रह की खोज ९ सितम्बर १८९२ में ऍडवर्ड ऍमरसन बर्नार्ड नामक अमेरिकी खगोलशास्त्री ने की थी और यूनानी मिथ्य-कथाओं की एक पारी के नाम पर इसका नाम रखा गया। यह उपग्रह बृहस्पति के छल्लों में स्थित है और ऐमलथीया गोसेमर छल्ले के बाहरी किनारे पर स्थित है। यह छल्ला इसी उपग्रह से उभरी हुई धुल का बना है। यह बृहस्पति की परिक्रमा उस ग्रह से १,८१,००० किमी की दूरी पर करता है। ऐमलथीया के बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐमलथीया का एक ही रुख़ हमेशा बृहस्पति की ओर होता है। यह बृहस्पति के इतना पास है कि यदि इसकी सतह पर खड़ा होकर आकाश पर नज़र डाली जाए तो उसके अधिकांश भाग में बृहस्पति ही फैला हुआ दिखाई देगा।

## आकार और रंग-रूप
ऐमलथीया का आकार बेढंगा है और उनका माप २५० - १४६ - १२८ कीमी है (लम्बाई, चौड़ाई, गहराई)। इसका रंग काफ़ी लाल है। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है और इसमें लालीमा प्रदान करने वाले कुछ तत्व मिले हुए हैं। संभव है कि इनमें आयो नामक पड़ोसी चन्द्रमा पर हो रहे ज्वालामुखीय विस्फोटों में उगला गया सल्फ़र शामिल हो। जब गैलिलेओ यान ने इसका अध्ययन किया तो इसपर पहाड़ियाँ और क्रेटर नज़र आये थे।

## इन्हें भी देखें
* बृहस्पति
* उपग्रही छल्ले
* आयो (उपग्रह)

## सन्दर्भ


श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
औसत प्रभावी दबाव

किसी अन्तर्दहन ईंजन का **औसत प्रभावी दाब** वह मान होता है जो "अगर समान रूप से लगता तो उतना ही कार्य करता जितना कि ईंजन का वास्तविक दबाव", जो समय के साथ तेजी से बदलता है। इसका मात्रक भी पास्कल होता है जो सामान्य दबाव का भी मात्रक है। इसकी तुलना इंजन द्वारा लगाए गए टॉर्क़ से कर सकते हैं। 

Peff = W/Vd

श्रेणी:अन्तर्दहन इंजन
ज्वाला

**ज्वाला** या **लौ** दहन का दिखाई देने वाला गैसीय अवयव है। यह अत्यधिक ऊष्माक्षेपी दहन क्रियाओं में दिखता है - जबकि कई ऑक्सीकरण क्रियाएं बिना ज्वाला के लपट के ही हो जाती है। आग का रंग तापमान, दहन के अवयवों का अनुपात और ईंधन पर निर्भर करता है। नीला, लाल और पीले रंग सामान्य हैं।

श्रेणी:दहन
श्रेणी:आग
मी शिवाजीराजे भोसले बोलतोय

***मी शिवाजीराजे भोसले बोलतोय*** (हिन्दी अनुवाद:*मैं शिवाजीराजे भोसले बोल रहा हूँ*) २००९ में बनी मराठी फ़िल्म ह। फ़िल्म को १३९ पर्दों पर रिलीज़ किया गया था और इसने पहले ही हफ़्ते में १.५ करोड़ कमाए जो एक मराठी फ़िल्म के लिए सबसे बड़ी शुरुआत थी। इसने कुल २६ करोड़ का व्यवसाय किया।

## कथानक
फ़िल्म की शुरुआत दिनकर मारुतराव भोसले की दिनचर्या से शुरू होती है जो मुंबई का एक आम मध्यम वर्गीय बैंक में कार्य करने वाला आदमी है। कहानी में बताया जाता है की किस तरह भोसले कभी गर्वशाली मराष्ट्रीय व्यक्ति के के गिरते व्यक्तिमत्व का प्रतिनिधत्व करता है। भोसले बिना विरोध किए अपनी बेईज्ज़ती सहन करते रहता है।

## पात्र
* महेश मांजरेकर - शिवाजी महाराज।
* सचिन खेडेकर - दिनकर भोसले।
* मकरन्द अनासपुरे - रायबा।
* सुचित्रा बंदकर - सुमित्रा भोसले।
* सिद्धार्थ जाधव - उस्मान पार्कर।
* प्रिया बापट - शशिकला भोसले।
* अभिजीत केलकर - राहुल भोसले।
* रीमा लागू - जीजाबाई।
* गणेश यादव - नंदकुमार।
* भारत जाधव - शाहिर (अतिथि भूमिका)

## संगीत
फ़िल्म के गीत "ओ राजे" से सुखविंदर सिंह ने मराठी फ़िल्मों में पदार्पण किया।

## इन्हें भी देखे
* शिवाजी

## सन्दर्भ

## बाहरी कड़ियाँ
* अधिकृत वेबसाईट
श्रेणी:भारतीय फ़िल्में
अंडा भुर्जी

thumb|200px|अंडे की भुर्जी

**अंडा भुर्जी** (या *अंडे की भुर्जी*) या जिसे पाकिस्तान में **अंडा ख़ागीना** कहते है भारत के उत्तर व पश्चिमी इलाकों का मशहूर खाद्य पदार्थ है। यह दिखने में व इसे बनाने का तरीका हाफ फ्राई ऑमलेट या पारसी पदार्थ *अकुरी* की तरह ही है। दोनों में फरक बारीक़ कटे हुए प्याज़, मिर्च और कभी कबार डाले जाने वाले मसलों से किया जाता है। इसे आमतौर पर रोटी या ब्रेड के साथ परोसा जाता है।

## सन्दर्भ

श्रेणी:भारतीय खाना
श्रेणी:भारतीय अंडा पकवान
श्रेणी:उत्तर भारतीय खाना
श्रेणी:पाकिस्तानी खाना
अंडे के पदार्थों की सूची

यहाँ अण्डों से बने पदार्थों की सूची दी गई है।

## साधारण अंडे
* उबले हुए अंडे
thumb|300px|उबले हुए अंडे
* ऑमलेट
thumb|300px|एक साधा ऑमलेट
* अंडा फ्राई

## अन्य पदार्थ
* अंडा भुर्जी
* अंडा फ्राई सैंडविच
* अंडा बटर

श्रेणी:खाद्य पदार्थ
उबले हुए अंडे

thumb|220px|उबले हुए अंडे
**उबले हुए अंडे** अंडो को उबलते पानी में उनके छिलके बिना निकाले उबालकर बनाए जाते हैं। कड़क-उबले अंडे अंडे के सफ़ेद हिस्से व अंडे की ज़र्दी के कड़क होने तक उबाल कर बनाए जाते हैं या उन्हें गरम पानी में ठंडा होने के लिए छोड़ दिया जाता है जिससे वे कड़क हो जाते हैं।

## उन्हें भी देखे
* अंडे के पदार्थों की सूची‎
मकरन्द अनासपुरे

**मकरन्द मधुकर अनासपुरे** (जन्म २२ जून १९७३) एक भारतीय फ़िल्म अभिनेता है। वे एक लोकप्रिय टेलिविज़न अभिनेता है वह कई मराठी फ़िल्मों में कार्य कर चुके है।

## सन्दर्भ

श्रेणी:अभिनेता
श्रेणी:1973 में जन्मे लोग
श्रेणी:जीवित लोग